Veremundo Méndez Coarasa (Echo, 14 de mayo de 1897 - It., 30 d'aviento de 1968) estió un escritor y poeta en aragonés cheso. Estudió en a escuela local y dimpués en a Escuela Normal de Uesca, en do remató Machisterio en 1915, que no en exerció solo que cabo quan. Tamién fació topografía y mientres quantos anyos treballó en os prochectos d'aproveitamiento hidraulico de l'Aragón Subordán. Dende 1920 dica a suya chubilación en 1958, estió primer oficial d'o Concello d'Echo, fendo-ie como secretario en bellas ocasions provisionalment.